-આ વર્ષ દરમિયાન ગુરુનું ભ્રમણ આપની રાશિથી આઠમા એટલે કે દુ:ખ સ્થાને રહેશે. આ સમયમાં આપની મોટાભાગની મુશ્કેલીનું નિવારણ કરાવે. આપને આ વર્ષ કોઈની મદદની ખાસ જરૂર પડશે. આ સમય પ્રવાસ પર્યટનો તેમજ માંગલિક ધાર્મિક કામકાજો માટે મહત્ત્વનો રહેશે. જેવી મહેનત કરશો તેવું ફળ મળશે. ‘ક્ષમા વિરસ્ય ભુષણમ્’ આ વર્ષમાં આપ કોઈના ગુના કે અપરાધની ક્ષમા આપી વીર બની શકો છો. આ વર્ષે આપે માનસિક સ્વસ્થતા જાળવી રાખવી પડશે. આપ જેટલું સરળ અને શાંત સ્વભાવે વિચારશો તો ધાર્યા કરતાં વધુ ફળ મળે. આપનાં સંતાનોની પ્રગતિથી આપનાં બધાં દુ:ખ-દર્દ જતાં રહે અને આપ પ્રસન્ન રહી શકો છો. નાણાં વગર આપનું કોઈ કામ અટકશે નહીં. આપ સ્ફુર્તિ સાથે કામ કરશો. સોના અને ચાંદીમાં પણ આપ રોકાણ કરી શકો છો. જે ઘરમાં હાલ આપ રહો છો તેનાથી મોટા ઘરની જરૂરિયાત હોવાથી બદલાવ કરી શકાય છે. થોભો અને રાહ જુઓની નીતિ વધુ ફાયદાવાળી બનતી જણાય. વિદેશ સંબંધ આપના માટે મધ્યમ ફળદાયી બને. છેલ્લા કેટલાય સમયથી મહેનત કરો છો તો આપની ફાઇલ ખૂલી શકે છે. વિઝા માટે આપે રાહ જોવી પડે. અભ્યાસ માટે આપને વિદેશમાં સારી યુનિવર્સિટીથી એડમિશન મળે અને ઉચ્ચ અભ્યાસ માટે જઈ શકાય. સેમિનાર અને કોન્ફરન્સ માટે વિદેશથી તેડું આવી શકે છે. જો આપ ડૉક્ટર છો તો સંશોધન માટે અને નવી શોધખોળ માટે બોલાવવામાં આવી શકાય છે.